PATVIRTINTA

Marijampolės „Žiburėlio“ mokyklos-

daugiafunkcio centro direktoriaus

 2021 m. gruodžio 3 d.

įsakymu Nr. V-259

**MARIJAMPOLĖS „ŽIBURĖLIO“ MOKYKLOS-DAIGIAFUNKCIO CENTRO TVARKA**

**DĖL IKIMOKYKLINIO IR PRIEŠMOKYKLINIO UGDYMO ORGANIZAVIMO BŪTINŲ SĄLYGŲ EKSTREMALIOS SITUACIJOS METU**

Vadovaujantis Lietuvos Respublikos civilinės saugos įstatymo 15 straipsnio 2 dalies 1 ir 4 punktais, Lietuvos Respublikos žmonių užkrečiamųjų ligų profilaktikos ir kontrolės įstatymo 37 straipsnio 2 dalies 1 punktu, Lietuvos Respublikos Vyriausybės 2020m. vasario 26 d. nutarimo Nr. 152 „Dėl valstybės lygio ekstremaliosios situacijos paskelbimo“ 3.2.1.1 papunkčiu, Valstybiniu ekstremaliųjų situacijų valdymo planu, patvirtintu Lietuvos Respublikos Vyriausybės 2010 m. spalio 20 d. nutarimu Nr. 1503 „Dėl Valstybinio ekstremaliųjų situacijų valdymo plano patvirtinimo“, Lietuvos Respublikos Vyriausybės 2020 m. gruodžio 16 d. nutarimu Nr. 1419 „Dėl valstybės lygio ekstremaliosios situacijos valstybės operacijų vadovo paskyrimo, bei siekiant užtikrinti COVID-19 ligos (koronaviruso infekcijos) plitimo prevenciją, n u r o d a u:

1. Marijampolės „Žiburėlio“ mokykla-daugiafunkcis centras (toliau-Centras) ikimokyklinio ir priešmokyklinio ugdymo paslaugas organizuoja laikantis šių reikalavimų:
	1. Ikimokyklinio ir priešmokyklinio ugdymo veiklos vykdomos maksimaliai laikantis grupių izoliacijos principo:
		1. vaikai lanko nuolatos tą pačią grupę, grupės veikla vykdoma taip, kad būtų išvengta skirtingas grupes lankančių vaikų kontakto patalpose, kuriose teikiamos ugdymo paslaugos. Esant pagrįstam poreikiui grupės gali būti performuojamos, tačiau tokiu atveju grupės sudaromos ne trumpesniam kaip 2 savaičių laikotarpiui;
		2. darbuotojai, į kurių pareigas neįeina tiesioginis darbas su vaikais, negali turėti kontakto su vaikais;
		3. skirtingose grupėse dirbančių darbuotojų kontaktas ribojamas, jei kontakto išvengti neįmanoma - ribojamas kontakto laikas ir išlaikomas saugus 2 metrų atstumas;
		4. vaikai maitinami grupės patalpose;
		5. bendros veiklos kelioms vaikų grupėms neorganizuojamos. Bendros patalpos (muzikos salė) po kiekvienos grupės panaudojimo išvėdinamos ir išvalomos;
		6. Maksimaliai išnaudojamos galimybės ugdymą organizuoti lauke. Kai lauke vykdomos kelių grupių veiklos, tarp grupių išlaikomas ne mažesnis kaip 2 metrų atstumas.
	2. Visi vyresni nei 6 metų asmenys (darbuotojai, ugdytiniai) ugdymo paslaugų teikimo vietoje uždarose patalpose privalo dėvėti nosį ir burną dengiančias medicinines kaukes ar respiratorius, kurie priglunda prie veido ir visiškai dengia nosį ir burną (toliau – kaukės). Kaukių leidžiama nedėvėti vaikams, ugdomiems pagal ikimokyklinio ir priešmokyklinio ugdymo programas, jiems esant ugdymo įstaigoje, kitiems asmenims - veiklų, kurių negalima atlikti būnant su kauke, vykdymo metu, taip pat neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (šiems asmenims rekomenduojama dėvėti veido skydelį).
	3. Organizuojant kontaktines švietimo pagalbos specialistų konsultacijas, jos teikiamos individualiai arba vienu metu dirbama tik su tos pačios grupės vaikais. Konsultacijų metu vengiama fizinio kontakto. Po kiekvienos konsultacijos patalpos išvėdinamos ir nuvalomi dažnai liečiami paviršiai.
	4. Prie įėjimo į ugdymo įstaigą tėvams (globėjams, rūpintojams), darbuotojams ir kitiems asmenims pateikta informacija apie:
		1. asmens higienos laikymosi būtinybę (rankų higieną, kosėjimo, čiaudėjimo etiketą ir kt.);
		2. reikalavimus dėl medicininių kaukių, respiratorių dėvėjimo uždarose patalpose;
		3. draudimą ugdyme dalyvauti vaikams, kuriems pasireiškia ūmių viršutinių kvėpavimo takų infekcijų požymiai (karščiavimas, kosulys, pasunkėjęs kvėpavimas ir pan.).
	5. Šalia įėjimo į įstaigą ir patalpas, kuriose vykdomas ikimokyklinis ir priešmokyklinis ugdymas, sudarytos galimybės rankų dezinfekcijai.
	6. Užtikrinamas visų priimamų į įstaigą vaikų sveikatos būklės vertinimas. Vaikai, kuriems pasireiškia ūmių viršutinių kvėpavimo takų infekcijų požymiai (karščiavimas, kosulys, pasunkėjęs kvėpavimas ir pan.) ar kiti požymiai, nurodyti Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, patvirtintos Lietuvos Respublikos sveikatos apsaugos ministro 2010 m. balandžio 22 d. Įsakymu Nr. V-313 „Dėl Lietuvos higienos normos HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“ patvirtinimo“, 80 punkte, dalyvauti ugdymo veikloje nepriimami.
	7. Stebima darbuotojų sveikata:
		1. sudarytos sąlygos matuotis kūno temperatūrą vos atvykus į darbą koridoriuje prie pagrindinio įėjimo;
		2. darbuotojai, kuriems pasireiškia ūmių viršutinių kvėpavimo takų infekcijų požymiai (karščiavimas, kosulys, pasunkėjęs kvėpavimas ir pan.) turi nedelsiant apleisti teritoriją ir patalpas, kuriose vykdomas ikmokyklinio ir priešmokyklinio ugdymo programos. Darbuotojui rekomenduojama pasitikrinti dėl Covid-19 ligos registruojantis Karštąja koronaviruso linija tel. 1808 arba pildant elektroninę registracijos formą adresu www.1808.lt.
	8. Administracija gavus iš darbuotojo, vaiko ar jo tėvų (globėjų, rūpintojų) informaciją apie jam nustatytą COVID-19 ligą (koronaviruso infekciją), apie tai nedelsiant informuoja Nacionalinį visuomenės sveikatos centrą prie Sveikatos apsaugos ministerijos (toliau – NVSC) , bendradarbiauja su NVSC nustatant sąlytį turėjusius asmenis ir jiems taikant izoliaciją.
	9. Draudžiama į švietimo įstaigą atvykti asmenims, kuriems privaloma izoliacija, izoliacijos laikotarpiu.
	10. Ugdymo paslaugų teikimo vietoje sudarytos tinkamos sąlygos darbuotojų ir vaikų rankų higienai (praustuvėse tiekiamas šiltas ir šaltas vanduo, prie praustuvių patiekiama skysto muilo). Sudarytos galimybės darbuotojų rankų dezinfekcijai bei pakabintos rekomendacijos dėl tinkamos rankų higienos.
	11. Ugdymo paslaugų teikimo patalpos išvėdinamos prieš atvykstant vaikams ir ne rečiau kaip 2 kartus per dieną, o aplinkos valymas ugdymo paslaugų teikimo vietoje atliekamas atsižvelgiant į Lietuvos Respublikos sveikatos apsaugos ministerijos parengtas rekomendacijas patalpų valymui COVID-19 pandemijos metu (https://bit.ly/3hGFqV4).
	12. Vykstant ugdymo procesui pašaliniai asmenys į švietimo įstaigą neįleidžiami, išskyrus atvejus, kai jie palydi/pasitinka vaikus, teikia paslaugas, būtinas ugdymo proceso organizavimui ar vykdo valstybines funkcijas.
2. Vaikų vežimo vykdytojas vadovaujasi ir užtikrina priemonių, nustatytų Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. gegužės 31 d. sprendimu Nr. V1251 „Dėl viešojo transporto bei keleivių vežimo specialiaisiais ir užsakomaisiais reisais paslaugų teikimo sąlygų“ laikymąsi.
3. Visi vyresni nei 6 metų asmenys įpareigojami ugdymo paslaugų teikimo vietoje uždarose patalpose dėvėti medicinines kaukes (toliau – kaukės). Kaukių leidžiama nedėvėti vaikams, ugdomiems pagal ikimokyklinio ir priešmokyklinio ugdymo programas, jiems esant ugdymo įstaigoje ir jos teritorijoje, kitiems asmenims veiklų, kurių negalima atlikti būnant su kauke, vykdymo metu. Taip pat neįgalumą turintiems asmenims, kurie dėl savo sveikatos būklės kaukių dėvėti negali ar jų dėvėjimas gali pakenkti asmens sveikatos būklei (šiems asmenims rekomenduojama nešioti veido skydelį).
4. Nustatoma, jog Marijampolės „Žiburėlio“ mokykloje-daugiafunkciame centre įvestas infekcijų plitimą ribojantis režimas (IPRR) kai:
	1. įvertinus bendrą Covid-19 ligos situaciją savivaldybėje ir (ar) švietimo įstaigoje; esant Covid-19 ligos plitimui skirtingose grupėse; kai švietimo įstaigoje Covid-19 liga nustatoma ar dėl turėto artimo sąlyčio su sergančiuoju Covid-19 liga izoliuota tokia didelė švietimo įstaigos darbuotojų, kad nėra galimybės užtikrinti ugdymo proceso kasdieniu (kontaktiniu) būdu ir kt. atvejais, švietimo įstaigose skelbiamas IPRR savivaldybės administracijos direktoriaus sprendimu gavus švietimo įstaigos vadovo prašymą ir Nacionalinio visuomenės sveikatos centro prie Sveikatos apsaugos ministerijos teikimą raštu;
	2. IPRR skelbiamas Lietuvos Respublikos sveikatos apsaugos ministro, valstybės lygio ekstremaliosios situacijos valstybės operacijų vadovo 2021 m. spalio 12 d. sprendime Nr. V-2273 „Dėl infekcijų plitimą ribojančio režimo švietimo teikėjuose, įgyvendinančiuose priešmokyklinio ir bendrojo ugdymo programas, skelbimo tvarkos“ nustatyta tvarka;
	3. Lietuvos Respublikos Vyriausybės sprendimu, esant Covid-19 ligos išplitimo pavojui, nustatomos visos ar dalies švietimo įstaigų veiklos ribojimai ir dėl to visa ar dalis švietimo įstaigų veiklos sustabdoma ir (ar) jose vaikų ugdymas organizuojamas nuotoliniu būdu.

\_\_\_\_\_\_\_\_\_\_\_\_\_\_\_\_\_